Мэдээлэл Компьютерийн Ухааны Тэнхмийн оюутан А.Сайнзолбоогын “АЖИЛ ОЛГОГЧДЫН ӨГӨГДЛИЙН АНАЛИЗ СИСТЕМ ДЭЭР СУУРИЛСАН ЧАТ БОТ” сэдэвт бакалаврын судалгааны ажилд өгөх шүүмж

Энэхүү бакалаврын судалгааны ажлын хүрээнд “Ажил олгогчдын өгөгдлийн анализ систем дээр суурилсан чатбот” сэдвийн дагуу ажил хайгчдыг ажлын байрны мэдээллээр хангах чатбот системийг хөгжүүлэх зорилго тавьжээ. Ажлын байрны мэдээллийг DataScraping аргын тусламжтайгаар, системд шаардлагатай мэдээллийг өгөгдлийн сангийн хэлбэрт оруулан бүтэцтэйгээр нэгтгэн авах аргыг ашиглахаар зорилт тавьжээ.

Бакалаврын судалгааны ажил нь Сэдвийн танилцуулга, Системийн судалгаа, Системийн шинжилгээ, Системийн зохиомж, Хэрэгжүүлэлт үр дүн гэсэн үндсэн 5 бүлэгтэй, дүгнэлт, хавсралт, ном зүй гэсэн бүтэцтэй нийт 63 хуудас ажил байна.

Ижил төстэй системийн судалгаандаа гадаад ба дотоодын байгууллагуудын үйл ажиллагаандаа хэрэгжүүлдэг чатбот системүүдээс, Domino’s Pizza & Pizza Hut болон WHO’s Chatbot гэсэн гурван чатботыг сонгон авч судалгаандаа оруулжээ.

Өгөгдөл цуглуулгыг python хэлний сан болох BeautifulSoupHTML өгөгдөл задлах технологийг ашигласан бөгөөд чатбот системийн үндсэн хөгжүүлэлтийг Microsoft BotFramework-ийн тусламжтайгаар javascript хэл дээр хөгжүүлэлтийг хийж гүйцэтгэсэн байна.

Системийн шинжилгээг гүйцэтгэхдээ ОХШЗ-ийн аргыг ашигласан бол системийн зохиомжийн хэсэгт уламжлалт шинжилгээ зохиомжийн хэрэгслээр дүрсэлсэн нь тодорхой хэмжээний ойлгомжгүй байдлыг үүсгэж байна.

Бакалаврын судалгааны ажил нь тавьсан зорилго, зорилтоо хангасан хэдий ч өгөдөл дээр анализ хийж байгаа мөн ухаалгаар шийдвэр гаргаж байгаа хэсгээ тодруулан харуулахдаа учир дутагдалтай байна хэмээн үзэж байна.

Ингээд бакалаврын судалгааны ажилд шүүмжлэгч багшийн зүгээс 90% буюу 4,5 оноо тавьж байна.

Шүүмжлэгч багш ................................ Ш.Бат-Өлзий